རྣམས་དང་གཙུག་ལག་ཁང་ཕལ་
མོ་ཆེར་ག་ཎ་པཱུ་ཛའི་དགའ་སྟོན་བརྒྱ་ཕྲག་དུ་མ་ཉམས་སུ་བསྟར། མཆིམས་ཕུ་
བྲག་དམར་ཀེའུ་ཚང་པདྨ་འོད་ཀྱི་གཞལ་མེད་ཁང་གཉིས་པར་བླ་མ་དགོངས་པ་
འདུས་པ། བཀའ་བརྒྱད་བདེ་གཤེགས་འདུས་བ། ཡི་དམ་དགོངས་པ་འདུས་པ་སྟེ་
རྩ་གསུམ་རབ་འབྱམས་ཀྱི་སྐར་ཚོགས་ཕོ་བྲང་ནམ་མཁའི་མེ་ལོང་གཅིག་ཏུ་རྫོགས་
པའི་རྡོ་རྗེའི་དཀྱིལ་འཁོར་རྣམ་པ་གསུམ་ཞལ་ཕྱེས་ཏེ་ཕྱི་ནང་གསང་བའི་ཚོགས་ཀྱི་
འདུ་བ་བརྒྱ་ཕྲག་གསུམ་གྱི་གྲངས་སུ་བརྒལ་བ་ལ་ལོངས་སྤྱད། བསམ་ཡས་ཨཱརྻ་
པ་ལོའི་གླིང་དུ་མཆོད་པའི་ཡོ་བྱད་རྒྱ་ཆེན་པོ་དངོས་འབྱོར་དང་ཡིད་ཀྱིས་སྤྲུལ་
པས་ཁྱབ་པར་བྱས་ཏེ་བསྟན་པ་སྤྱིའི་སྨོན་ལམ་འཕགས་པའི་གང་ཟག་རྣམས་ཀྱི་
རྗེས་སུ་སློབ་སྟེ་ནན་ཏན་དུ་བཏབ། བསམ་ཡས་ཧས་པོ་རི། ཟོ་དང་གང་པོ་རི།
དཔལ་ཆེན་ཆུ་བོ་རི་རྣམས་ཀྱི་རྩེ་མོར་གུ་རུ་ཁྱད་པར་འཕགས་པའི་ཏིང་ངེ་འཛིན་
295

རྒྱ་ཆེན་བཀའ་མཛོད།
ལ་གནས་པས་གསེར་སྐྱེམས་ཀྱི་ཕུད་དང་བསངས་བསུར་གྱི་དུད་པས་མགྲོན་རིགས་
བཞི་པོ་མཉེས་ཤིང་དགྱེས་པ་བསྐངས། སྣང་སྲིད་ཀྱི་སྡེ་བརྒྱད་མཐུ་བོ་ཆེ་རྣམས་དང༌།
བོད་ཁམས་སྐྱོང་བའི་བརྟན་མ་བཅུ་གཉིས་གཡོག་དང་བཅས་པ་སོ་སོར་མདོས་
ཀྱི་ཆོ་གས་ཚིམས་པ་བསྐྱེད། སྔོན་རྡོ་རྗེ་སློབ་དཔོན་ཐོད་ཕྲེང་རྩལ་གྱིས་དམ་འོག་
ཏུ་ལན་གསུམ་བཅུག་པའི་འབྱུང་པོ་ཡིད་ཀྱི་གཟུགས་ཅན་ཐམས་ཅད་འདོད་ཡོན་
གྱིས་བརྔན་ཅིང་བཀའ་ནན་རབ་ཏུ་བརྗིད་པས་བདེན་སྟོབས་ཀྱི་ཐ་ཚིག་བསྒྲག
ཡེ་ཤེས་ཀྱི་རྡོ་རྗེ་མགོ་བོར་བཀོད། བདུད་རྩི་ཨ་མྲྀ་ཏ་ལྕེ་ལ་བྱིན། དུས་ཀྱི་རྩུབ་འགྱུར་
ཟློག་ཅིང་བོད་ཁམས་ཆོས་བཞིན་དུ་སྐྱོང་བའི་དམ་ཚིག་གཉན་པོའི་གཙིགས་ལ་
ཕབ། རྡོ་རྗེ་སྲིན་པོའི་བརྟུལ་ཞུགས་བསྐྱེད། ཧཱུཾ་ཆེན་རྟའི་འདུར་གླུ་བསྒྲགས། རྡོ་
རྗེ་གིང་ཀ་རའི་བདུད་རྩིའི་ཆུ་རྒྱུན་གྱིས་ཡུལ་གྱི་ལྷ་དང་འགོ་བའི་སྲུང་མ་གནས་
བརྟན་དང་བཅས་པའི་ཉམས་གྲིབ་རྒུད་ཅིང་དམེ་བའི་དྲི་མ་མཐའ་དག་ཤེལ་དཀར་
གྱི་གོང་བུ་རྡུལ་ཕྱིས་པ་ལྟར་བཀྲུས་ཤིང་བྱབས་ནས་རྡོ་རྗེའི་གོ་ཆས་བསྲུངས། མདོ་
སྡེ་ལས་བྱུང་བའི་ཚིགས་སུ་བཅད་པ་བསྒྲག་པ་དང་ལྷན་ཅིག་རྒྱལ་ཁམས་བདེ་ལེགས་
སུ་བྱེད་པའི་ཤིས་བརྗོད་ཀྱི་མེ་ཏོག་ཆར་དུ་བསྙིལ་བས་བཀྲ་ཤིས་པའི་སྣང་བ་ཆེན་
པོ་ནམ་མཁའི་ཕ་མཐར་བརྡལ་བར་བྱས་སོ། །ཐབས་ལ་མཁས་པ་དང་ཚིག་
གིས་སྐུལ་པའི་སྒོས་གཞན་དག་ལ་བགྱིད་དུ་སྩལ་བའི་རྣམ་གྲངས་ནི་འདིར་མ་སྨོས་
སོ། །འདི་དག་གི་ལས་སུ་བྱ་བ་ནི་འདི་ཡིན་ཏེ། ཐུབ་པའི་བསྟན་པ་ལུང་དང་
རྟོགས་པས་བསྡུས་ཤིང་དྲི་མ་མེད་པ་གང་ཡིན་པ་དེ་དག་ཇི་སྲིད་བྱམས་པའི་ཉི་
མ་འཇིག་རྟེན་དུ་ཤར་བར་མ་གྱུར་བ་དེ་སྲིད་དུ་ནུབ་པར་མི་འགྱུར་བར་དར་ཞིང་
རྒྱས་པ་དང༌། སངས་རྒྱས་ཀྱི་ཞིང་འདིར་རྡོ་རྗེ་རྩེ་མོའི་གསེབ་ལམ་ནས་དངོས་
296

རྟེན་བཤད་དང་གནས་ཡིག་རྣམ་ཐར་སོགས།
དང༌། ལྐོག་གྱུར་གྱི་ཚུལ་གྱིས་འགྲོ་བ་མཐའ་ཡས་པ་གདོད་མའི་གྲུབ་མཐར་བཙན་
ཐབས་སུ་དཀྲི་བར་བྱེད་པའི་གསང་བ་ཆེན་པོ་ཉིད་དུས་ཐམས་ཅད་དུ་སྣང་བ་དང༌།
དེ་དག་གི་སྟོན་པ་འཇིག་རྟེན་གྱི་རྣམ་པར་འདྲེན་པ་དག་གཙོ་བོར་བྱས་པའི་བསྟན་
འཛིན་དུ་གྱུར་པ་ཚད་མའི་སྐྱེས་བུ། རྒྱལ་བསྟན་རྣམ་པར་མི་དཀྲུགས་ཤིང་གསལ་
བར་བྱེད་པ་གང་ན་སུ་བཞུགས་པ་ཐམས་ཅད་དང་། ཁྱད་པར་བདག་ཉིད་ལ་ཐར་
བའི་ལམ་ཤུལ་མཚོན་པའི་བཀའ་དྲིན་གྱི་སྣང་བ་ཚད་མེད་པས་ཁྱབ་པར་མཛད་
པ་མཆོག་གི་དཔལ་ལྡན་བླ་མ་རྡོ་རྗེ་ཅན་མྱ་ངན་ལས་འདས་པ་ཐམས་ཅད་དགོངས་
པའི་ལྷག་མ་ཟག་མེད་ཆོས་ཀྱི་དབྱིངས་སུ་རྫོགས་ཤིང༌། ད་ལྟར་འཚོ་ཞིང་བཞེས་
པ་རྣམས་གཟུགས་སྐུའི་དཀྱིལ་འཁོར་འདི་ཉིད་ཀྱིས་བསྐལ་པ་བརྒྱ་ཕྲག་དུ་མར་
འགྲོ་བའི་ཉི་མ་མཛད་ཅིང་ཕྲིན་ལས་ཀྱི་གཟི་བརྗིད་ནམ་མཁའི་མུ་ཁྱུད་ཡོངས་སུ་གང་
བ་དང༌། འགྲོ་བ་ཕ་མར་གྱུར་པ་ལུས་དང་སྲོག་གིས་བསྡུས་པ་མཐའ་དག་རྣམ་
པ་ཐམས་ཅད་དུ་བདེ་བ་དང་ལྡན། སྡུག་བསྔལ་དང་བྲལ། དེ་དག་གི་རྒྱུ་ལ་བླང་དོར་
དུ་བྱ་བ་མ་ནོར་བས་མངོན་མཐོའི་བདེ་བ་དང་མི་འབྲལ་ཞིང་ངེས་ལེགས་ཀྱི་བཏང་
སྙོམས་ཆེན་པོ་ལ་མྱུར་དུ་རེག་པ་དང༌། འཇིག་རྟེན་གྱི་ཁམས་རྩོད་པ་དང་ལྡན་པ་སྤྱི་
དང་བྱེ་བྲག་རི་ཁ་བ་ཅན་གྱི་ལྗོངས་སུ་བསྟན་པ་དང་འགྲོ་བའི་བདེ་སྐྱིད་ཀྱི་པད་
ཚལ་འཇོམས་པའི་རྒྱུ་མི་དགེ་བའི་བསམ་སྦྱོར་ཐམས་ཅད་སངས་རྒྱས་ཀྱི་མཐུ་དང་
ཆོས་ཉིད་ཀྱི་བདེན་པ་ཉི་མས་རེག་པའི་བ་མོ་བཞིན་ངང་གིས་ཞི། དེ་ཡི་མཐུ་ལས་
ནག་པོའི་རེས་གདུག་པའི་འབྱུང་པོ་རྣམས་ཀྱི་མཐུ་སྟོབས་དང་སྦྱོར་བ་ངན་པ་
ཐམས་ཅད་ཐན་པས་གདུང་བའི་ལྟེང་ཀ་ལྟར་རྩད་ནས་བསྐམ། དུས་ཀྱི་འཁྲུགས་
པ་དང༌། ནད་དང་མུ་གེའི་བསྐལ་པ་ལ་སོགས་པ་མི་བདེ་བའི་རིགས་སུ་གྱུར་པ་
297

རྒྱ་ཆེན་བཀའ་མཛོད།
རྡུལ་ཆ་ཕྲ་མོ་ཙམ་ཡང་མིང་གི་ལྷག་མའི་གནས་སུ་བཀོད་ནས། བདེ་སྐྱིད་ཀྱི་
དཔལ་འབྱོར་རྫོགས་ལྡན་གསར་པའི་ལང་ཚོ་རབ་ཏུ་བཞད་པ་ལས་སྦྱོར་དངོས་
རྗེས་གསུམ་དུ་བསམ་པའི་བྱེད་པ་གཞན་དུ་མ་འཁྱོགས་པ་སྟེ། ཟས་ཀྱི་རོ་ལན་
ཚྭས་བསྒྱུར་བ་བཞིན་བསམ་པའི་བྱེད་པ་ནི་སྟོབས་དང་ལྡན་པ་ཡིན་པའི་ཕྱིར།
འཕགས་པའི་ས་མ་ཐོབ་པ་དག་གིས་འདོད་པའི་འབྲས་བུ་བདེན་པའི་ཚིག་གིས་
བསྒྲུབ་པ་དག་མྱུར་དུ་སྨིན་པར་འགྱུར་བ་མ་ཡིན་ཀྱང༌། དྲོད་གཤེར་ཆུ་ལུད་ལ་སོགས་
པ་རྐྱེན་འཛོམ་པའི་ས་བོན་ནི་ངེས་པར་འབྲས་བུའི་རྒྱུར་འགྱུར་བ་བཞིན་དུ། སངས་
རྒྱས་གཉིས་པའི་ལུང་གི་དོན་རྗེས་སུ་སྒྲུབ་ཅིང་བོད་ཁམས་བདེ་བའི་ཐབས་ལ་
ཡང་དག་པར་བརྩོན་པ་ནི། འདིར་བྱ་བའི་ལས་ཏེ། ངོ་མཚར་བའི་རྣམ་གྲངས་
་ཡང་
ཀྱི་རབས་སོ། །ཁྱད་པར་དུ་བྱེད་པའི་ཆོས་བཅུ་གཉིས་པའོ། །རྣམ་གྲོལ་ཁྱིམ་ལ་
མྱུར་དུ་འཇུག་འདོད་པ། །དེ་དག་གཞན་གྱི་ཁུར་ཆེན་འབད་པས་ཁུར། །སྐྱོ་བའི་
སེམས་དང་ལན་ལ་རེ་བ་མེད། །སེམས་མཆོག་བསྐྱེད་པའི་ཕ་མཐའ་ཁོ་ནར་སྙེགས། །
རྨོངས་པ་གྲགས་ལྡན་བྱེད་རྣམས་འབྲས་བུ་ཕྲ། །མཁས་རྣམས་སྒྲ་སྐད་ཆུང་ཡ
རླབས་ཆེན་སྤྱོད། །བསམ་པའི་པིར་གྱིས་བྲིས་པའི་གཟུགས་བརྙན་ནི། །རྒྱུ་དང་
འདྲ་བའི་རི་མོ་ཐ་དད༌འབྱུང༌། །བྱིས་པ་གཞོན་ནུ་འཇིམ་པའི་ཁུང་བུ་བཅོས། །བློ་
གྲོས་མཐའ་ཡས་གངས་ཅན་བདེ་ཐབས་སྒྲུབ། །དཔྱོད་ལྡན་བཞད་གད་འབབས་
ལ་ཆོས་མཐུན་ཀྱང༌། །བསམ་པའི་རྒྱ་ཁྱོན་ཆུང་དང་ཆེ་བ་ཉིད། །འདྲིས་མེད་ཡུལ་
རྣམས་སྔར་འདྲིས་ལྟ་བུར་བགྲོད། །གནས་བཟང་རྣམས་ནི་རང་གི་ཡུལ་མཚུངས་
སྤྱོད། །བྲག་ཕུག་ལྷ་ཡི་ཁང་བཟང་བཞིན་དུ་བསྟེན། །མཐུན་རྐྱེན་འཕྲུལ་དགའི་
འདོད་ཡོན་ཇི་བཞིན་ཚོགས། །གྲོང་སྔགས་པ་དག་གཏོར་མའི་རི་བོ་བརྩེགས། །
298

རྟེན་བཤད་དང་གནས་ཡིག་རྣམ་ཐར་སོགས།
པཀྵི་བྲོ་པ་རོལ་མོའི་ཟློས་གར་སྐྱུར། །དེ་དག་གསང་བ་སྤྱོད་ལ་ཚོགས་ཆེན་རྒྱུ། །
ལྟོ་ཕྱིར་རྣམ་པར་འཁྱམས་ལས་ཐ་དད་དོ། །འཇིགས་རུང་ལས་ཀྱི་གཟུགས་བརྙན་
ནི། །མི་བཟད་སྦྲུལ་གདུག་ཁྲོས་པའི་ལྕེ། །བསྟན་འགྲོ་ཀུན་ལ་རྨ་འབྱིན་པ། །དེང་
སང་ཐུབ་པའི་ཞིང་འདིར་བྱུང༌། །གཉེན་པོ་གཞན་གྱིས་མི་ཆོམས་པ། །དུས་བབ་
གསང་བའི་མ་གི་ཏ། །གཏེར་འབྱིན་སྐྱེས་བུའི་ཕྱུངས་པ་དེ། །ཕན་པའི་སེམས་
ཀྱིས་ཀུན་ཏུ་འཐོར། །སྣོད་དག་དགུན་གྱི་སྐྱེད་ཚལ་བཞིན། །སྐྱེ་དགུ་དལ་འབབ་
ལྷན་ཅིག་གཞོལ། །སངས་རྒྱས་བྱོན་ཀྱང་བཅོས་དཀའ་བའི། །ནད་འདི་སུ་ཡིས་
འཚོ་ཞིག་གུ། །ལེགས་པར་འདོད་ལ་ཉེས་མེད་པས། །འཕེན་རྫོགས་གཅིག་ཏུ་
དཀར་བའི་ལས། །དམ་པ་དགྱེས་པའི་ཤུལ་ལམ་དུ། །གཞན་ལ་འཇིགས་པ་མེད་
པར་ཞུགས། །ཆར་རྒྱུན་འབབས་ལ་གེགས་མེད་ན། །ལོ་ཏོག་སྙེ་མ་ངེས་པར་
ལེགས། །གསང་བ་སྒྲུབ་པ་མཐར་སོན་ན། །དངོས་གྲུབ་ནམ་ཡང་བསླུ་མེད་ཉིད། །
སྔོན་སོང་རྒྱུ་ཡང་ཆུད་མི་ཟ། །བསམ་པའི་འཕྲུལ་འཁོར་སྟོབས་ལྡན་པ། །དཀའ་
བ་ལྟར་དུ་སྣང་བའི་འབྲས། །ནམ་ཞིག་གདོན་མི་ཟ་བར་སྨིན། །ད་ནི་བཅུ་གསུམ་
པ་རྩེ་མོར་ཕྱིན་པའི་རྣམ་གྲངས་དེའང་འཆད་པར་བྱའོ། །འདི་ལྟར་གང་ལ་སྐྱེ་དགུ་
ཐམས་ཅད་བརྟེན་པའི་གཞིར་གྱུར་པ་ས་ཆེན་པོ་འདི་རབ་ཏུ་དྲོས་པ་ན།
ཤིང་གེལ་པ་དང༌། ལྕུགས་ཕྲན་དང༌། མེ་ཏོག་དང༌། འབྲས་བུའི་ཚོགས་ཐམས་
ཅད་རང་བཞིན་གྱིས་རྒྱས་ལ་སྐྱེ་བོ་ཐམས་ཅད་ཀྱིས་ཉེར་འཚོར་བརྟེན་པ་ན། ས་དེས་
འདི་སྙམ་དུ། མ་ལ་འདི་དག་ལ་གནོད་པ་སྦྱིན་ནོ། །འདི་དག་ལ་ནི་ཕན་པ་སྦྱིན་
ནོ་སྙམ་དུ་མི་སེམས་ལ་རྣམ་པར་མི་རྟོག་ཀྱང༌། ཁམས་དང་རྟེན་གྱི་བྱེ་བྲག་གིས་དེ་
དག་གི་ལོངས་སྤྱད་པའང་ཐ་དད། དེའི་འབྲས་བུའང་ཐ་དད་པར་གྱུར་ལ། དེ་
རྩྭ་དང༌།
299

རྒྱ་ཆེན་བཀའ་མཛོད།
སྲུང་ཞིང་བསྔགས་པར་བརྗོད་པ་དང༌། གཙེར་ཞིང་སུན་དབྱུང་བ་དག་ལ་ས་ཆེན་
པོ་དེས་ཉེ་རིང་དུ་བགྱི་བ་བྱེ་བྲག་ཏུ་བགྱི་བ་ཅིའང་མ་མཆིས་པ་དེ་བཞིན་དུ།
འགྲོ་
བ་མ་འདྲིས་པ་ཐམས་ཅད་ཀྱི་མཛའ་བཤེས་གསུང་རྡོ་རྗེ་བདེ་བ་ཆེན་པོ་པདྨ་སཾ་
བྷ་བའི་ཐུགས་རྗེ་དང་བྱིན་རླབས་ཀྱི་ཁྱད་པར་རྒྱ་ཆེ་ཞིང་གཏིང་ཟབ་པ། རྣམ་
པ་ཐ་དད་པ་ལ་འགྲོ་བ་ཐམས་ཅད་ཉེར་འཚོར་སྤྱོད་ཅིང༌། དེས་དེ་དག་ལ་ཉེ་
བ་དང་རིང་བའི་ཐུགས་མི་སྐྱེད་ཅིང་རྣམ་པར་མི་རྟོག་ཀྱང༌། སྐལ་པའི་ཁྱད་པར་
དང་དབང་པོའི་རིམ་པས་འཕྲལ་གྱི་ཕན་པ་དང༌། ཡུན་གྱི་བདེ་བ་མངོན་མཐོ་དང་
ངེས་པར་ལེགས་པའི་འབྲས་བུ་ཐ་དད་པ་ལ་སྤྱད་དུ་བསྩལ་ཞིང་། མི་གཏི་མུག་
ཅན་མངོན་ངའི་ང་རྒྱལ་གྱིས་འཚོ་བ་རྣམས་ཀྱིས་ལོག་པར་སྒྲུབ། སྨོན་ལམ་གྱིས་
ཐོབ་པའི་བློ་ལྡན་དད་པ་ཅན་རྣམས་ཀྱིས་མཉེས་པ་ལེགས་པར་སྒྲུབ་ཀྱང་དེ་དག་
ལ་དགྲ་གཉེན་ནམ། བླང་དོར་གྱི་འདུ་ཤེས་སུ་གྱུར་པ་མི་མངའ་འོ། །འོན་ཀྱང་
ཟླ་བའི་དཀྱིལ་འཁོར་ནི་ཆུ་དྭངས་པ་ཁོ་ན་ལ་འཆར་བ་ལྟར་སངས་རྒྱས་རྣམས་
ཀྱི་གདུལ་བྱ་ཡུལ་ལ་འཇུག་པའི་ཐུགས་རྗེ་ཡང་བསམ་པ་དག་པའི་སྣོད་དུ་འཆར་
བ་ཆོས་ཉིད་ཡིན་པས། གསང་བའི་ཐེག་པ་འདི་དང་པོར་ཁོ་བོ་ཅག་ལ་སྣང་བའི་
རྟེན་འབྲེལ་ཐོག་མ་ནས་རང་བཞིན་གྱིས་འགྲིགས་སོ། །དེ་ནས་དེ་གླེགས་བམ་
དུ་བྲིས་ཤིང་གཡར་དམ་དུ་བྱེད་པ་དང༌། འའཛིན་ཅིང་སྤེལ་བའི་སྒོར་མངོན་དུ་
ཕྱོགས་པ་ན། བདག་ཅག་གི་འདྲེན་པ་ཁྱབ་བདག་རིགས་དྲུག་པ་བྱམས་མགོན་
པདྨའི་ཞལ་ཚབ་ཀྱི་སྣང་བརྙན་ཟླ་བ་རྒྱས་པ། དབུས་ལྗོངས་པདྨོའི་མཚོ་ལས་འགྲོ་
བའི་བསོད་ནམས་ཀྱི་དགུང་དུ་ཚེས་བར་ཐོས་ནས། དད་པའི་ཀུནྡ་ནི་ཁོང་ནས་དགོད།
དགའ་བ་དང་སྤྲོ་བའི་ཤུགས་རབ་ཏུ་རྒྱས་པས་མདོ་ཁམས་སྡེ་བཞི་དགེ་བཅུའི་
300

རྟེན་བཤད་དང་གནས་ཡིག་རྣམ་ཐར་སོགས།
དཔལ་ཡོན་རབ་ཏུ་བཞད་པའི་སའི་ཐིག་ལེར་སྤྱན་འདྲེན་པ་ལ་འཁོར་གྱི་ཚོགས་
དང་བཅས་ཏེ་ལམ་དུ་ཆས་པ་ན། གྲུབ་པའི་རིག་འཛིན་ཆེན་པོས་དུས་མཁྱེན་པའི་
མངོན་པར་ཤེས་པ་དང༌། ཌཱ་ཀི་མའི་ལུང་གིས་བསྐུལ་ཏེ་ཁོ་བོའི་གན་དུ་མངོན་
པར་གཤེགས་ཏེ། གསང་བའི་གཏད་རྒྱ་སྔར་མ་བཀྲོལ་བ་དག་བཀྲོལ་བ་དང༌།
རབ་ཏུ་སྦས་པའི་མཛོད་ཀྱི་ལྡེའུ་མིག་རྣམས་ཀྱང་བུ་ལ་ཕའི་ནོར་ཕོག་པ་ལྟར་སྩལ།
ལུང་བསྟན་པ་དང༌། རྗེས་སུ་གདམས་པ་ཇི་རིགས་པའི་མཐར། འདི་ལྟར་བྱམས་
པའི་ཉིན་བྱེད་མདོ་ཁམས་ཀྱི་ལྗོངས་སུ་འདྲེན་པའི་ཤིང་རྟར་བསྐྱོད་པ་ནི་རྟེན་འབྲེལ་
ཆེན་པོ་སྟེ་ད་དུང་དེ་ལས་རྟེན་འབྲེལ་ཆེན་པོ་གཞན་འབྱུང་བར་འགྱུར་བའང་ཉོན་
ཅིག ངས་ནི་གསང་བའི་ལུང་རྗེས་སུ་སྒྲུབ་པ་དང༌། ཐག་རིང་པོར་འགྲོ་བ་ནི་ཉོན་
མོངས་པ་མང་བ་ཡིན་པས་མྱུར་དུ་ཕྱིན་མི་ནུས་ཀྱི། ཁོ་བོས་བསྒྲུབ་པར་འོས་པ་འདི་
དང་འདི་དག་ཁྱོད་ཀྱིས་ལེགས་པར་སྒྲུབ་པར་གྱིས་ཤིག་པའི་བཀའ་མཆིད་གསེཪ་
སྦྲམ་ལྟར་ལྕི་བའང་རྟེན་འབྲེལ་གཞན་དབང་དུ་འཆོལ་བ་ལ་ནེམ་ནུར་དུ་གྱུར་ཏེ་
ལྡོག་ཕྱོགས་སུ་ཚིག་ཙམ་ཡང་གསོལ་བར་རྔོ་མ་ཐོགས་ཏེ། ཡི་རང་བ་དང་ལེགས་
སོ་མདངས་གསོལ་དུ་ཕུལ་ནས། རྡོ་རྗེའི་གླེགས་བམ་རིང་བསྲེལ་གྱི་ཚོགས་དང་
བཅས་པ་དར་གྱི་ཁུད་དུ་དྲིལ་ནས་ཐོགས་ཏེ་ཕྱིན་པ་ན། བཅོམ་ལྡན་འདས་འཇིག་
རྟེན་དབང་ཕྱུག་ཆགས་ཐོགས་མེད་པའི་ཡེ་ཤེས་ཀྱི་སྤྱན་གྱིས་མངོན་པར་གཟིགས་
ཏེ། མཚུར་མདོ་བོ་ལུང་སྤྲུལ་པའི་གཙུག་ལག་ཁང་གི་ཡང་ཐོག་ནས་སྤོས་ཀྱི་དུད་
པ་དང༌། དུང་དང༌། གླིང་བུའི་སྒྲ་ཆེ་ཞིང་སྙན་པར་སྒྲོག་པས་མདུན་བསུས་ཏེ།
གསང་བ་ཆེན་པོའི་རིང་ལུགས་འདི་ཉིད་ཕྱོགས་ཐམས་ཅད་དུ་ཁྱབ་པ་དང༌། སྙན་
པར་གྲགས་པའི་རྔ་བོ་ཆེའི་སྒྲ་དབྱངས་ཞིང་ཁམས་ཀུན་ཏུ་སྒྲོག་པའི་རྟེན་འབྲེལ་
301

[ རྒྱ་ཆེན་བཀའ་མཛོད།
ལྷུན་གྱིས་གྲུབ་པར་མཛད་དོ། །དེ་ནས་པདྨོ་རྣམ་པར་རྒྱས་པའི་གཞལ་མེད་ཁང་
འཁོར་གྱི་ཁྱམས་དང་ལྡན་པའི་དབུས་སུ། རིན་པོ་ཆེའི་མྱུ་གུ་གསར་པས་སྤྲས་པའི་
ནོར་བུའི་ཁྲི་རྐང་མཛེས་པ་ལ་ངལ་གསོ་བའི་སྟབས་ཀྱིས་བཞུགས་པ་འཇིག་རྟེན་
དབང་ཕྱུག་གི་ཞབས་ཀྱི་པདྨོར་གཙུག་གིས་མངོན་པར་བཏུད་དེ། རིན་ཐང་མེད་པའི་
རིང་བསྲེལ་གྱི་ཚོགས་ཀྱང་སྤྱན་ལམ་དུ་བསྟར་ཞིང་དྭངས་ཤེལ་ཕྱིས་པ་ལྟ་བུར་ས་
གཞིར་དར་ཟབ་ཀྱི་སྟན་ལ་གུས་པས་འཁོད་དེ་ཇི་ལྟར་